‘ಲಾಲ್ ಸಿಂಗ್ ಚಡ್ಡಾ’ದಿಂದ ಆಮೀರ್ ಖಾನ್ ಕಳೆದುಕೊಂಡಿದ್ದು ಬರೋಬ್ಬರಿ 100 ಕೋಟಿ?

ಬಾಲಿವುಡ್ ನಟ ಆಮೀರ್ ಖಾನ್ ನಟನೆಯ ಲಾಲ್ ಸಿಂಗ್ ಚಡ್ಡಾ ಸಿನಿಮಾ ಸೋಲುತ್ತಿದ್ದಂತೆಯೇ ಅದರ ಲೆಕ್ಕಾಚಾರಗಳು ಶುರುವಾಗಿವೆ. ಸಿನಿಮಾದ ಬಜೆಟ್, ಥಿಯೇಟರ್ ಕಲೆಕ್ಷನ್, ಓಟಿಟಿ ಮಾರಾಟ ಹೀಗೆ ಲಾಭ ಹಾನಿಯ ಎಣಿಕೆ ಪ್ರಾರಂಭವಾಗಿವೆ. ಹಾಗಾಗಿ ಈ ಸಿನಿಮಾದಿಂದ ಆಮೀರ್ ಖಾನ್ ಕಳೆದುಕೊಂಡಿದ್ದು ಎಷ್ಟು ಎನ್ನುವ ಅಂದಾಜು ಸಿಕ್ಕಿದೆ.

ಲಾಲ್ ಸಿಂಗ್ ಚಡ್ಡಾ ಸಿನಿಮಾ ಅಂದುಕೊಂಡಷ್ಟು ಬಾಕ್ಸ್ ಆಫೀಸಿನಲ್ಲಿ ಗಳಿಕೆ ಮಾಡಲಿಲ್ಲ. ಬಾಯ್ಕಾಟ್ ಬೆದರಿಕೆಗೆ ಅದು ಬಳಲಿ ಬೆಂಡಾಯಿತು. ನಿರೀಕ್ಷೆ ಮಟ್ಟ ತಲುಪುವುದು ಇರಲಿ, ಹಾಕಿದ ಬಂಡವಾಳ ಕೂಡ ವಾಪಸ್ಸು ಆಗಿಲ್ಲ ಎಂದು ಹೇಳಲಾಗುತ್ತಿದೆ. ಹೀಗಾಗಿ ನಿರ್ಮಾಪಕರಿಗೆ ಈ ಸಿನಿಮಾ ಭಾರೀ ಹಾನಿಯನ್ನುಂಟು ಮಾಡಿದೆಯಂತೆ. ಇದನ್ನೂ ಓದಿ:ಸಿಎಂ ಬಸವರಾಜ ಬೊಮ್ಮಾಯಿ ಅವರನ್ನು ‘ಗಂಡುಮಗ’ ಎಂದು ಹಾಡಿ ಹೊಗಳಿದ ಜಗ್ಗೇಶ್

ಒಂದು ಅಂದಾಜಿನ ಪ್ರಕಾರ ಆಮೀರ್ ಖಾನ್ ಈ ಸಿನಿಮಾದಿಂದ ನೂರು ಕೋಟಿ ಕಳೆದುಕೊಂಡಿದ್ದಾರೆ ಎನ್ನಲಾಗುತ್ತಿದೆ. ಸಿನಿಮಾ ನಿರ್ಮಾಣದಲ್ಲಿ ಆಮೀರ್ ಖಾನ್ ಕೂಡ ತೊಡಗಿಕೊಂಡಿದ್ದರಿಂದ, ಹಾಗಾಗಿ  ಈ ಪ್ರಮಾಣದಲ್ಲಿ ಹಣ ಕೈಬಿಟ್ಟು ಹೋಗಿದೆಯಂತೆ. ಲಾಲ್ ಸಿಂಗ್ ಚಡ್ಡಾ ಸಿನಿಮಾದಿಂದಾಗಿ ಆಮೀರ್ ಖಾನ್ ಅವರಿಗೆ ಅವಕಾಶಗಳು ಕೂಡ ಕೈ ತಪ್ಪುತ್ತಿವೆಯಂತೆ.